cyanic-selkie/wikianc huggingface dataset:
Carl Benz
Benz' fabrikk, og hans første oppfinnelser (1871–1882)
Det var først med patentene på de forskjellige komponentene som senere ble den moderne forbrenningsmotoren at Benz viste sitt geni. Han tok patent på blant annet tenningssystemet som brukte gnister ved hjelp av batterier og tennplugger, tennpluggen selv, forgasseren, clutchen og den vannkjølte radiatoren.
Benz' Gasmotoren-Fabrik Mannheim (1882–1883)
Nye problemer dukket opp da bankene i Mannheim forlangte at Benz' Gas Factory ble gjort om til et aksjeselskap på grunn av de høye produksjonskostnadene. Benz ble tvunget til å gå inn i et samarbeid med fotografen Emil Bühler og hans bror, en ostehandler, for å få nye lån av bankene. Selskapet fikk navnet Gasmotoren Fabrik Mannheim, og ble stiftet i 1882. Benz var svært lite fornøyd, da han satt igjen med kun 5% av aksjene og den beskjedne tittelen direktør. Det verste av alt var at idéene hans ikke ble tatt med i betraktningen når nye produkter skulle utvikles, og dette førte til at han trakk seg fra selskapet kun et år senere, i 1883.
Benz & Cie. og Motorwagen
Benz' livslange hobby brakte ham til en sykkelreparatør i Mannheim, som var eid av Max Rose og Friedrich WIlhelm Eßlinger. I 1883 stiftet de tre et nytt selskap som produserte maskiner for industrien: Benz & Company Rheinische Gasmotoren-Fabrik, vanligvis kalt Benz & Cie.. Selskapet vokste raskt til 25 ansatte, og startet produksjonen av gassdrevne motorer.
Starten for Motorwagen i 1885 var skuffende. Testene tiltrakk ofte mange tilskuere, som lo hånlig når Benz kjørte inn i vegger fordi bilen til å begynne med var svært vanskelig å styre. Motorwagen ble patentert den 29. januar 1886 som «DRP-37435: automobil drevet av gass». De første vellykkede prøveturene ble kjørt sommeren 1886 på offentlige veier, og året etter bygde Carl Benz Motorwagen Model 2, som var oppgradert på en rekke områder, og i 1887 ble den ferdige Model 3 med trehjul bygget.
Benz startet salg av kjøretøyet, markedsført under navnet Benz Patent Motorwagen, noe som gjorde det til den første bilen tilgjengelig for allmennheten noen sinne. Den første kunden, sent sommeren 1888, hevdes å ha bli innlagt på galehus senere. Kunde nummer to, Emile Roger fra Paris, som kjøpte en 1888 Benz, hadde stor innvirkning på Benz' suksess. Roger hadde bygget Benz-motorer på lisens fra Carl Benz i flere år, og bestemte seg i 1888 for å legge til Benz' nye bil i modellprogrammet sitt. Mange av de tidlige Benz-bilene ble bygget i Frankrike og solgt av Roger.
Tidlige kunder hadde mange utfordringer. Bensin måtte kjøpes på apotek, som solgte det som rensemiddel, og apotekene tok ikke inn bensin i store kvanta. Motorwagen produsert tidlig i 1888 måtte dyttes når den skulle opp bratte bakker, og denne begrensningen forsvant etter at Berta Benz kjørte en av bilene over en lengre avstand, og senere foreslo for ektemannen at han ga bilen to gir. Historien vil ha det til at Berta Benz tok bilen uten at mannen kjente til det om morgenen den 5. august 1888, og la ut på en 106 kilometer lang kjøretur fra Mannheim til Pforzheim for å besøke moren, sammen med sønnene Eugen og Richard. I tillegg til at det var mangel på bensin hos apotekene langs veien måtte hun også løse en rekke tekniske problemer før hun omsider kom frem sent på kvelden, og sendte et telegram til Carl Benz for å fortelle om turen. I dag feires dagen i Tyskland med et billøp for antikke biler.
Benz' Model 3 fikk sin store verdensdebut på verdensutstillingen i Paris i 1889, og omkring 25 eksemplarer ble bygget mellom 1886 og 1893.
Utvidelser hos Benz & Cie.
Den store etterspørselen etter stasjonære forbrenningsmotorer tvang Carl Benz til å utvide fabrikken, og i 1886 sto en ny bygning ferdig på fabrikkområdet. Benz & Cie. hadde vokst fra 50 ansatte i 1890 til 430 i 1899, og mot slutten av det 19. århundre var Benz & Cie. verdens største bilprodusent, med 572 produserte eksemplarer i 1899.
På grunn av størrelsen ble Benz & Cie. et aksjeselskap i 1899, og Friedrich Von Fischer og Julius Ganß fikk plasser i styret. Ganß jobbet med markedsføring og kommersialisering.
De nye styremedlemmene anbefalte Carl Benz å lage en billigere bil, som passet til masseproduksjon. I 1893 utviklet Benz Victoria, en toseters bil med en motor på tre hestekrefter, som kunne nå en toppfart på 15 km/t. Modellen ble en suksess, med 45 solgte eksemplarer i 1893.
I 1894 forbedret Benz sin nye modell Velo. Denne bilen var produsert i et voldsomt høyt antall for sin tid – 1200 enheter mellom 1894 og 1901 – at den blir ansett som verdens første masseproduserte bil. Benz Velo deltok også i verdens første billøp, fra Paris til Rouen i 1894.
I 1895 designet Benz verdens første lastebil, og noen av disse ble senere bygget om av det første busselskapet, som bygget Netphener, verdens første buss.
I 1896 fikk Carl Benz patent på sin boksermotor med horisontalt plasserte stempler. Han bygget en motor hvor stemplene nådde sitt høyeste dødpunkt samtidig, og dermed balanserte hverandre og sørget for mindre vibrasjoner. Boksermotorer med fire eller færre sylindre er de mest vanlige. Dette prinsippet blir fortsatt brukt av bilprodusenter som Subaru og Porsche.
Selv om Gottlieb Daimler døde i mars 1900 – og det ikke finnes noe bevis for at Carl Benz og Daimler kjente hverandre eller kjente til hverandres arbeid – ble konkurransen med Daimler Motors i Stuttgart en utfordring for Benz & Cie. I oktober 1900 bygget sjefsdesigneren hos DMG, Wilhelm Maybach, modellen Mercedes 35hp etter spesifikasjoner fra Emil Jellinek, etter at en kontrakt ble inngått mellom DMG og Jellinek om produksjon av 36 slike modeller mot at Jellinek skulle være forhandler for dem. Maybach forlot DMG i 1907, men designet denne modellen og flere viktige forbedringer før han forlot selskapet. Etter testing ble den første bilen levert til Jellinek den 22. desember 1900. Jellinek fortsatte å komme med forslag til forbedringer av modellen, og oppnådde gode resultater i billøp med bilen de neste årene, noe som oppmuntret DMG til å øke produksjonen av biler.
Benz møtte konkurransen med sin Parsifili-modell, som ble introdusert i 1903, med to vertikale sylindre og en toppfart på 55 km/t. Resten av styret ansatte noen franske designere uten å avtale med Benz på forhånd. Frankrike var et land med stor bilindustri basert på Maybachs oppfinnelser, og på grunn av avgjørelsen om å ansette franskmennene sa Benz fra seg utviklingsansvaret den 24. januar 1903, men ble sittende som styreleder frem til sin død i 1929. Benz' sønner Eugen og Richard forlot også selskapet, men Richard returnerte i 1904 som bildesigner.
Innen 1904 hadde Benz & Cie. solgt 3 480 eksemplarer av bilene sine, og selskapet var fortsatt ledende på bilproduksjon. I tillegg til at han fortsatte som styreleder i Benz & Cie. stiftet Carl Benz snart et nytt selskap sammen med sønnen Eugen, som ble holdt innen familien, og som bygget biler under et annet merkenavn.
I 1909 ble Blitzen Benz bygget av Benz & Cie., og racerbilen satte en fartsrekord på 228.1 km/t. Den ble sagt å være «raskere enn noe fly, tog eller bil». Racerbilen ble sendt rundt til forskjellige land, til og med til USA, for å sette en rekke rekorder. Motoren hadde et sylindervolum på 21.5 liter, og leverte 200 hestekrefter. Fartsrekorden til Blitzen Benz ble stående i ti år.
Benz-Söhne (1906 til 1923)
Carl Benz, Bertha Benz og sønnen Eugen flyttet til Ladenburg, en by i nærheten, og stiftet selskapet Benz & Sønn (Benz-Söhne) i 1906 med sin egen kapital. Selskapet skulle produsere biler og gassdrevne motorer. Motorene ble raskt erstattet av bensinmotorer på grunn av mangel på etterspørsel. Selskapet solgte aldri aksjer offentlig, og bygget sine egne bilmodeller helt uavhengig av Benz & Cie.
Benz-Söhne-bilene var av god kvalitet, og ble raskt populære som taxier i London. I 1912 ga Carl Benz alle sine aksjer i Benz-Söhne til Eugen og Richard, men ble sittende som styreleder i Benz & Cie. Den 25. november 1914 fikk den 70 år gamle Carl Benz en Doktortittel av Universitetet i Karlsruhe.
I Benz-Söhnes siste år, 1923, ble 350 eksemplarer bygget. I det etterfølgende år, 1924, bygget Carl Benz to ekstra 8/25 hp-modeller til personlig bruk, som han aldri solgte – og disse eksisterer fortsatt.
Mot Daimler-Benz og Mercedes-Benz
Under 1. verdenskrig økte både Benz & Cie. og Daimler Motors produksjonen betraktelig for å produsere krigsmateriell. Etter krigen fortsatte begge med sitt normale nivå, men den tyske økonomien var kaotisk. Biler ble sett på som et luksusgode, og ble derfor ilagt 15 % ekstra skatt. På samme tid var det bensinmangel i landet, og for å overleve denne vanskelige situasjonen foreslo Benz & Cie. i 1919 et samarbeid med Carl Benz gjennom en representant, Karl Jahn. DMG takket nei til tilbudet i desember samme år.
Den økonomiske krisen i Tyskland ble stadig verre. I 1923 produserte Benz & Cie. kun 1 382 eksemplarer i Mannheim, og DMG produserte kun 1 020 eksemplarer i Stuttgart. Den gjennomsnittlige prisen for en bil var 25 millioner såkalte «papirmark», på grunn av en voldsom inflasjon. Forhandlinger ble satt i gang mellom de to selskapene, som i 1924 signerte en intensjonsavtale som var gyldig frem til år 2000. Begge selskapene standardiserte design, produksjon, innkjøp, salg og markedsføring – og markedsførte produktene sine i fellesskap – men beholdt sine respektive merkenavn.
Den 28. juni 1926 slo Benz & Cie. og DMG seg offisielt sammen i selskapet Daimler-Benz, og døpte alle sine biler Mercedes-Benz for å ære DMG-fabrikkens aller viktigste modell, Mercedes 35hp. Navnet var hentet fra den 10 år gamle Mercedes Jellinek, datteren til en av partnerne i DMG, Emil Jellinek, som hadde bestemt spesifikasjonene for den nye modellen. En ny logo ble designet – bestående av en trearmet stjerne (som representerte Daimlers motto: «motorer for land, luft og vann»), omgitt av de tradisjonelle laurbærbladene fra Benz' logo – og merket Mercedes-Benz. Året etter, i 1927, ble antallet biler solgt tredoblet, til 7 918 eksemplarer, og dieselmotorer ble lansert for bruk i lastebiler. I 1928 ble Mercedes-Benz SS presentert.
Den 4. april 1929 døde Carl Benz i sitt hjem i Ladenburg i en alder av 84 år. Han døde av bronkitt. Frem til sin død den 5. mai 1944 fortsatte Bertha Benz å bo i deres felles hjem. Benz-huset har blitt erklært historisk, og blir i dag brukt som møtefasiliteter for en non-profit-organisasjon som ærer både Bertha og Carl Benz for deres roller i bilens historie.
Komorene under Afrikamesterskapet i friidrett 2004
Komorene deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo. Nasjonen tok ingen medaljer under mesterskapet.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
The Sanitarium
The Sanitarium er en amerikansk stumfilm fra 1910.
Sørfjorden
Sørfjorden er navnet på en lang rekke fjorder i Norge:
The Sanitarium
Handling
Charley Wise begynner å bli upopulær hos utleieren sin, så vel som hos andre kreditorer. Han bestemmer seg for å tilbringe ett par dager hos den velstående gamle onkelen sin. Ved ankomst oppdager de imidlertid at onkel Jim og Sarah planlegger en reise til Europa og skal reise på ferie kort tid senere. Men de lar Charley å få hjemme hos dem, samtidig som de er bortreist. Charles reparerer en racer-bane på området, og planlegger å leie ut eiendommen som et sanatorium. Følgelig blir det satt inn en annonse i dagsavisene, og et skilt plassert over døren.
Pasientene begynner snart å strømme inn i alle aldersgrupper, og som lider av alle slags kjente eller ukjente sykdommer. Men kort tid senere kommer det et telegram fra onkel Jim, hvor det står at tante Sarah hadde mistet halskjedet sitt. De kommer derfor hjem den kvelden for å finne igjen kjedet. Charley blir derfor nødt til å rydde opp hele huset før de kommer hjem, og de møter alle slags problemer. De blir tvunget til å returnere alle pengenede har mottatt, og sende alle pasientene sin vei. Men rett etter at de endelig har lykkes med dette, mottar de en ny melding som sier at halskjedet allerede har blitt funnet igjen, og at Jim og Sarah derfor kan fortsette den planlagte reisen til Europa.
USS «Minnesota» (SSN-783)
USS «Minnesota» (SSN-783) er en Virginia-klasse ubåt i den amerikanske marine, satt i tjeneste i 2013. Ubåten er den tiende i klassen og har fått navnet sitt etter delstaten Minnesota.
Douaumont Ossuaire
Douaumont Ossuaire er et minnesmerke og kirkegård for franske og tyske soldater som døde under slaget ved Verdun. Det ble bygd et stort mausoleum over alle levningene etter soldatene som falt, da opprydningsarbeidet etter krigen begynte. Mausoleet inneholder levninger etter tyske og franske soldater og er i dag et høyt aktet minnesmerke og gravplass etter de menneskene som ble drept i slaget.
Mausoleet
Byggingen av minnesmerket ble påbegynt allerede i 1920 da nødvendigheten var stor for å få fjernet alle levninger etter mennesker på slagmarken. Arbeidet med bygningen og kirkegården fortsatte i mange år, og ble først åpnet i 1932. Bygningen er delt inn i 18 alkover som hver dekker to rom med levninger. Tilsammen er det levninger etter over 120 000 soldater i mausoleet. På veggene står navnene til savnede soldater som aldri er blitt identifisert.
Kirkegården
Kirkegården ved siden av mausoleet er en av Frankrikes største, med over 12 000 markerte graver av franske soldater. Det er en islamsk del og en jødisk del hvor jøder og muslimer er begravd separat i hver ende av selve kirkegården. En litt særegen ting med denne gravplassen er at den ligger rett oppå den tidligere slagmarken, og området rundt under løvskogen som ble plantet etter krigen, er fortsatt kupert etter de utallige granatnedslagene som slo ned i ingenmannsland.
The Seminole’s Trust
The Seminole's Trust er en amerikansk stumfilm fra 1910 regissert av Sidney Olcott.
Det store korslaget
Det store korslaget er en norsk musikalsk talentkonkurranse som gikk på TV 2 fra 2009 til 2012. Konseptet gikk ut på at norske artister stilte som korleder og dirigent for et kor de selv hadde plukket ut fra sin hjemby. Korene ble stemt ut helt til det stod igjen en vinner. Det var seerne som bestemte hvem som gikk videre i konkurransen fra uke til uke. Vinneren fikk 500,000 kroner til et veldedig formål i sin hjemkommune.
Korslaget ble produsert av Rubicon TV, og Stein Johnsen var produsent.
2009
Premieren på «Det store korslaget 2009» var 7. mars, og ble sett av 578 000 seere. Hanne Krogh med «Team Hanne» vant med 51% av stemmene
2010
Artistene plukket ut sine kor i løpet av november og desember 2009. Premieren for «Det store korslaget 2010» var 2. januar, og ble sett av 580 000 seere. Vinner ble «Team Åge» (Åge Sten Nilsen).
2011
Premieren for «Det store korslaget 2011» var 7. januar 2011, og hovedprogrammet ble sett av 601 000 seere, mens nesten 700 000 så resultatene.
2012
Premieren for «Det store korslaget 2012» var 24. november 2012
Chaohu (Anhui)
Chaohu (kinesisk: 巢湖市; pinyin: Cháohú Shì) var frem til 2011 et byprefektur i den kinesiske provinsen Anhui. I dette prefekturet lå det store kraftverket Huaneng Chaohu kullkraftverk.
Opphevelse
Frem til den 22. august 2011 var Chaohu et byprefektur med 9.423 kvadratkilometer og ca. 4,5 millioner innbyggere. Da ble byprefekturet oppløst, og dets bydistrikt og fire fylker fordelt på de omliggende byprefekturene Hefei, Wuhu og Ma'anshan. Det tidligere bydistrikt Juchao fikk det nye navn Chaohu og ble til byfylke.
Opphevelsen av Chaohu kom overraskende på befolkningen, idet alle forberedelser og beslutninger ble foretatt uten medvirkning eller innsyn fra almenheten. Endringene førte til at byprefekturet Hefei fikk øket sitt areal med 40 prosent, og omfattet hele innsjøen Chao, en svært stor innsjø som gav Chaohu prefektur sitt navn.
Tidligere administrative enheter
Chaohu bestod av ett bydistrikt og fire fylker:
Verrucaria
Verrucaria er en gruppe (slekt) lavdannende sopp som vokser på stein. Fruktlegemene er små. Artene i denne gruppen skiller ut syrer som med hjelp av vær og vind kan bryte ned overflaten i kalkstein og gi grobunn for moser og andre planter.
Selenophorus
Selenophorus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Små til middelsstore (ca. 5-10 millimeter), avlange, blanke, mørke løpebiller. Kroppsformen er nokså jevnbred. Pronotum er rundet, dekkvingene nokså jevnbrede med tydelige punktstriper og en serie av groper.
Utbredelse
Slekten er utbredt på den vestlige halvkulen.
Heitor Villa-Lobos
Heitor Villa-Lobos (født 5. mars 1887 i Rio de Janeiro, død 17. november 1959) var en brasiliansk komponist.
Han skrev kammermusikk, orkestermusikk, instrumentalmusikk og vokale verker. Han er blitt beskrevet som «den mest betydningsfulle kreative personligheten i brasiliansk musikkunst på 1900-tallet». Villa-Lobos er fortsatt regnet som den mest betydningsfulle latinamerikanske komponisten gjennom tidene. Hans inspirasjon kom både fra brasiliansk folkemusikk og klassisk europeisk musikk.
Louis Bergh
Louis Jacob Andreas Cantor Bergh (født 12. september 1834 i København, død 7. november 1910 i København) var en dansk overlærer, redaktør og visekonsul som hadde sitt virke på Færøyene.
Bruce Greenwood
Stuart Bruce Greenwood (født 12. august 1956 i Rouyn-Noranda, Quebec) er en canadisk filmskuespiller kjent for sine roller blant annet i I, Robot, The Core, Déjà Vu, Tretten dager (hvor han spilte den amerikanske presidenten John F. Kennedy), Capote, The Post, samt de to familiefilmene Eight Below og Firehouse Dog.
Louis Bergh
Liv og virke
Han var sønn av fullmektig Peter Johan Georg Bergh og hustru Sara Hedeberg. Han gikk lærerseminaret i Ranum i Himmerland og underviste i Vendsyssel i noen år. Deretter tok han et universitetskurs og etablerte i 1863 en realskole i Hørsholm, som han ble bestyrer for. Han giftet seg i 1864 med Charlotte Louise Cæcilie Löchte, datter av Johannes Jacob Kjeld Löchte, som hadde vært sogneprest i Vendsyssel.
Bruce Greenwood
Han har også hatt prominente roller i prisvinnende filmer som Exotica og The Sweet Hereafter som begge ble regissert av den canadiske regissøren Atom Egoyan. Greenwood deltok også i ungdomskultfilmen The Malibu Bikini Shop fra 1986 og Mee-Shee: The Water Giant. På TV har Greenwood hatt roller på St. Elsewhere som doktor Seth Griffin i perioden 1986 til 1988, i Knots Landing som Pierce Lawton mellom 1991 og 1992 samt Nowhere Man som Thomas Veil i 1995 til 1996.
Den 10. juni 2007 startet en ny serie på HBO fra skaperne av Deadwood under navnet John from Cincinnati med Bruce Greenwood i hovedrollen.
Louis Bergh
Liv og virke
I Tórshavn var Bergh også lærer og forstander ved lærerseminaret fra 1870 til 1903, lønnet observator ved den meteorologiske stasjonen fra 1872, redaktør i den danskspråklige ukeavisen Dimmalætting fra 1882 til 1885, formann i lærernes yrkesorganisasjon fra 1898 til 1902 og britisk visekonsul på Færøyene fra 1893 til 1905.
Bergh tok avskjed fra lærerstillingen i Tórshavn i 1903 og flyttet tilbake til Danmark.
Æresbevisninger
Bergh ble utnevnt til ridder av Dannebrogordenen i 1889 og tildelt Dannebrogordenens hederstegn i 1903.
«Nachi»
«Nachi» var en del av den 5. krysserskvadron ved angrepet på Pearl Harbor, stasjonert ved Palauøyene. «Nachi» spilte, sammen med «Haguro», en viktig rolle i slaget om Javasjøen hvor hun senket den nederlandske krysseren «Java», og sammen med «Haguro» senket den nederlandske krysseren «De Ruyter» og bidro til at den britiske krysseren HMS «Exeter» ble senket. «Nachi» tok del i et slag ved Kommandorskiøyene i mars 1943 hvor hun pådro seg lettere skader. Hun tok del i slaget om Leyte Gulf, men kolliderte under en nattlig trefning med krysseren «Mogami». 5. november 1944 ble «Nachi» senket av fly fra det amerikanske hangarskipet USS «Lexington».
Fylkesvei 3064
Fylkesvei 3064 går mellom Sandskje og Hasle i Sandefjord kommune.
Frem til 2019 hadde veien betegnelsen fylkesvei 270 (Vestfold).
Gullmåne
Gullmåne er et musikkalbum med Veslemøy Solberg, utgitt i 2008.
Godzilliidae
Godzilliidae er en liten gruppe på familie-nivå av krepsdyr, som finnes nede i fuktige grunnvanns- og strandmiljøer ved flere hav, men særlig Atlanterhavet (Karibia). Hele gruppen inneholder bare 5 kjente arter fordelt på tre slekter. Gruppen ble beskrevet basert på studier av Jill Yager i havet ved Bahamas.
De er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
Taksonomi
Taksonomien er usikker på grunn av den relativt nye erkjennelsen av gruppen, og det er dessuten generelt omstridt å fin-inndele organismer taksonomisk. En vanlig oppdeling anerkjenner av denne familien, innplassert i ordenen Nectiopoda, ser slik ut:
Lee A. Bygrave
Lee Andrew Bygrave (født 22. januar 1963 i Australia) er en australskfødt norsk jurist. Han er professor ved Det juridiske fakultet og leder for Senter for rettsinformatikk ved Universitetet i Oslo. Han forsker på personvernrett, immaterialrett, internasjonal privatrett og regulering av internett, og har samarbeidet mye med Jon Bing.
Han er utdannet jurist med graden Bachelor of Laws fra Australian National University i 1989 og ble advokat (barrister) i New South Wales i 1992. Han ble stipendiat ved Senter for rettsinformatikk i Oslo i 1993, og ble i 1999 dr.juris ved Universitetet i Oslo. Han var postdoktor 1999–2003, ble førsteamanuensis i 2004 og professor i 2013. Han har også vært gjesteprofessor ved Universität Wien. Han er en av redaktørene for Oslo Law Review fra 2014.
Martin Bucer
Martin Bucer (født 11. november 1491 i Schlettstadt, død 1. mars 1551 i Cambridge, også Martin Butzer) var en av de mest betydningsfulle tyske teologer under reformasjonen. Allerede som dominikanermunk ble han påvirket av Erasmus av Rotterdams humanisme, og tilsluttet seg den lutherske reformasjon. Som prest i Strassburg (Strasbourg) fikk han stor betydning for gjennomførelsen av reformasjonen i det sørtyske område. Han prøvde flere ganger å formidle mellom lutherske, kalvinistiske og døperiske grupperinger og utviklede med konfirmasjonen en modell som bibeholdt barnedåpen, men tilføyde dem en personlig bekreftelse ved konfirmasjon. På grunn av det augsburgske interim som den tyske keiser innførte i 1548, flyttet han året etter til Cambridge i England, der han medvirket ved utformingen av annen gjennomgang av alterboken Book of Common Prayer.
Lee A. Bygrave
Han har vært ekspertkonsulent for Europakommisjonen, Justisdepartementet og andre myndigheter i spørsmål om personvern og teknologi.
Redvald Fjellhammer
Redvald Fjellhammer (født 30. august 1916, død 28. desember 1990) var en felespiller fra Sør-Fron i Gudbrandsdalen.
Martin Bucer
Bakgrunn
Martin Bucer var sønn av fattige foreldre. Han gikk i 1506 inn i dominikanerordenen, da han så det som eneste mulighet til få høyere studier. Hans humanistiske sympatier, som var blitt grunnlagt allerede i skoletiden og befestet i studietiden (fra 1517) ved Heidelbergs universitet, der han avla de akademiske eksamener, førte tidlig til en konflikt med ordenen.
Redvald Fjellhammer
Han bodde i Sør-Fron hele livet. Han førte videre det tradisjonelle felespillet i Midt-Gudbrandsdal og hadde et rikt repertoar av eldre folkemusikk som halling, springleik og ulike runddanser. Redvald Fjellhammer og broren Hjalmar Fjellhammer (18. april 1922–2. februar 2005) regnes blant de viktigste kildene for slåtter og tradisjonskunnskap i dette distriktet.
Martin Bucer
Reformasjonen
Ettersom han av Martin Luther tidlig var blitt vunnet for reformasjonens idéer, ble konflikten ytterligere skjerpet og medførte at han i 1520 trådte ut av ordenen. Etter at han derefter i kortere tider virket på forskjellige steder, begav han seg i 1523 til Strassburg, der han på flere og stadig mer innflytelserikere poster ble den fremste drivende kraften i et vidtfavnende reformasjonsarbeide. Han forble i Strassburg helt til 1549, til han på grunn av uenighet med rådet om det augsburgske interim, som han kraftig motsatte seg, ble entlediget fra sine verv.
Han tok nå i mot, likesom medarbeideren Paul Fagius, en kall til England. Erkebiskop Thomas Cranmer hadde allerede flere ganger invitert ham, da han som overhode hørte blant de fra ymse hold mest rådspurte og mest internasjonalt aktive av reformasjonstidens menn. Hans besøk der ble kort, men han raakk imidlertid å utvikle en betydningsfull virksomhet, fremfor alt som lærer ved universitetet i Cambridge, der han også er begravet.
Redvald Fjellhammer
Brødrenes far Jonas Johansen Dokken (1883–1957) var bindeledd tilbake til felespillerne Even Nordlistugun fra Ringebu (1876–1957), Ingebrigt Nerli fra Sør-Fron (1874–1946) og Amund Olsen Kongslienget fra Harpefoss; sistnevnte ble til daglig kalt Amund Grisibu (1859–1927).
Martin Bucer
Reformasjonen
Straks før sin død hadde han i det omfangsrike og betydelige arbeidet De regno Christi, skrevet på oppfordring av Edvard VI, gitt en samlet fremstilling av sine anskuelser.
Bucers unionsstreben utgikk uten tvil av ærlig overbevisning. Han benyttet seg imidlertid av ubestemte og ofte rent tvetydige formler, samt også av intriger, som til sliutt fokk motsatt virkning. Han pådro seg mistro, noe som i stor grad bidro til at også for ettertiden ble hans virkelige betydning fordunklet.
Han var ikke bare en ledende lokal reformator, men også representant for en i til en viss grad selvstendig utgestaltning av Luthers reformatoriske tanker ved siden av den av Melanchthon gitte. Og denne butzersk-lutherske type, ikke først og fremst den zwingliske, virker å være den som, fordypet og med større energi gjennomført, går igjen i Jean Calvins anskuelser og derigjennom vhar viunnet verdenshistorisk betydning. Et uttrykk for grunntrekkene i Bucers læresett kan man finne i den av ham og Wolfgang Capito forfattede Confessio tetrapolitana - den særskilde bekjennelse som av Strassburg og tre andre sørtyske byer ble inngitt til riksdagen i Augsburg i 1530.
Den demokratiske republikken Kongo under Afrikamesterskapet i friidrett 2004
Den demokratiske republikken Kongo deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo. Nasjonen tok ingen medaljer under mesterskapet.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Åsta Hjelm
Gerd Åsta Hjelm Arnesen (født 21. desember 1919 i Horten, død 4. april 2003 i Larvik) var en norsk komponist og tekstforfatter. Hun skrev en rekke av Lille Grethes slagere, blant annet «Teddyen min». Hjelm skrev også sanger for andre artister, som for eksempel «Brevet jeg aldri sendte» for Åse Wentzel og «Flyktningegutten» for Harald Dyrkorn. Hun ble utnevnt til æresambassadør for Horten i 1997.
Kiby
Kiby er et fiskevær i Vadsø kommune i Finnmark. Stedet ligger ca. 4 kilometer øst for byen Vadsø. Per 3. november 2001 hadde Kiby 39 innbyggere; i 1891 var innbyggertallet 208.
Historie
Navnet på stedet ble tidligere også skrevet Tyby eller Tiby. Ifølge språkforskeren og forfatteren Jens Andreas Friis, referert i verket Norges land og folk, kommer navnet av Kjyvby - «tyv-by».
Nils Vibe Stockfleth forteller i boka Dagbog over mine missionsreiser i Finmarken (utgitt i 1860) at en smittsom sykdom i 1811 tok livet av 70 av de 250–300 menneskene som da bodde i Kiby og Vadsø. Da fogd Johan Carl Penne Nielsen forlot Finnmark sommeren 1826, ga han 40 speciedaler i gave som bidrag til å få oppført et skolehus i Kiby.
DeVry University
DeVry University er en rekke amerikanske universiteter i delstatene Arizona, California, Florida, Georgia, Illinois, Missouri, New Jersey, Ohio og Texas. Det første lærestedet ble åpnet i Chicago i 1931.
Det undervises særlig i teknologifag, økonomi, regnskapslære, ulike realfag og språk ved DeVry, og det gis etter- og videreutdanning.
Universitetskjeden omfatter også DeVry University Online i Oakbrook Terrace, Illinois fra år 2000. Eieren – den kommersielle høyskolekjeden DeVry Inc, eier også de to lærestedene ved navn DeVry Institute of Technology i Long Island City, New York (1.254 studenter i 2006) og i Calgary, Canada.
Det var i 2006 totalt 28.526 studenter i campusundervisning, og 6.569 studenter i fjernundervisning – i alt 35.095 studenter.
Skolepengene varierte i 2006 fra US$ 12.600 til US$ 14.640. Det undervises opp til Mastergradnivå ved 12 av de 15 lærestedene.
Det har vært ført en rekke klagesaker mot DeVry, stort sett med anklager om dårlig undervisning.
The Sergeant
The Sergeant er en amerikansk stumfilm fra 1910.
Handling
Historien er lagt til Great Yosemite Valley. Oberst Westley har bare en vakker ung datter. Under en morgen-tur til Nevada Falls forlater hun og sersjanten som reiser sammen med henne hestene deres og fortsetter til fots. Men samtidig som de holder på med dette stjeler en indianer begge hestene deres. Dette etterlater dem mange mil unna militær-posten de holder til ved. Men de oppdager ikke at hestene deres er vekk før til kvelden, og de forviller seg. De blir derfor tvunget til å tilbringe natten i i den øde villmarken.
Obersten blir skremt når datteren ikke kommer tilbake, og han sender ut lete-mannskaper. Når de endelig kommer tilbake, blir sersjanten arrestert - til tross for bønner fra oberstens datter, som er forelsket i sersjanten. Senere blir obersten, datteren hans og resten av følget deres angrepet av en gruppe indianere. Men det blir opp til den tidligere sersjanten å redde kjæresten sin, faren hennes og de andre som trenger hjelp.
J.C. Lillie
Joseph Christian Lillie (født 20. mars 1760 i København, død 29. januar 1827 i Lübeck) var en dansk arkitekt, designer og møbelsnekker.
Joseph Lillies far ble mester i Københavns snekkerlaug i 1776. Han selv studerte ved Kunstakademiet og vant i 1774-75 sølvmedaljer, i 1777 den lille guldmedaljen og i 1779 den store. Han ble informator i Akademiets bygningsklasse i 1783. Dette var trolig med på å hjelpe ham da snekkerlauget ville hindre ham i å drive snekkerverkstedet han overtok da faren døde. Det ble vedtatt av Kancelliet at han hadde alle laugsrettigheter uten å gjøre mesterstykket.
Etter Harsdorffs anbefaling ble han i 1784 inspektør og designer ved Det kongelige Møbelmagasin. Han ble blant annet benyttet til innredning av gemakker på Christiansborg slott og av en rekke private klienter.
Imidlertid var han ikke velsett av Akademiet, som blant annet anklaget han for forsømmelser i sin stilling som lærer. De ville heller ikke gi ham reisestipend. Lillie søkte forgjeves om stillingen som statsbyggmester i København i 1788. Han gikk konkurs to ganger og etter den siste dro han i 1798/1799 til Lübeck, hvor han fikk arbeide hos sin venn C.F. Hansen. På et senere tidspunkt ble han selvstendig arkitekt i Holstein, hvor han oppnådde å bli statsarkitekt i Lübeck fra 1813.
Tongzhou
Tongzhou kan sikte til:
Darryl Hickman
Darryl Hickman, født 28. juli 1931 i Hollywood, Los Angeles, California, er en amerikansk skuespiller. Hickman ble barneskuespiller i Hollywood på 1930-talet og medvirket i barne- og ungdomsroller i en rekke filmer. Han var fortsatt aktiv innen yrket som voksen men medvirket da primært i TV-produksjoner.
Kerstin Steinbach
Kerstin Steinbach, egentlig  Kerstin Birgitta Steinbach (født 5. september 1956 i Vimmerby, Småland) er en svensk skuespiller.
Dryininae
Utseende
Små, slanke vepser. Hunnene er ofte vingeløse og noe maurlignende, forføttene er omformet til et klolignende gripeorgan.
Levevis
Disse snyltevepsene snylter på sikader (Auchenorrhyncha), blant andre i familiene Delphacidae, Issidae, Fulgoridae og Flatidae.
Utbredelse
Gruppen er representert i alle verdensdeler.
Systematisk inndeling
Europeiske arter ifølge
Charles Mehan
Charles Thomas Mehan (født 15. mai 1896 i Nogales, Arizona, død 11. august 1972 i Santa Cruz, California) var en amerikansk sportsutøver som deltok i de olympiske leker 1920 i Antwerpen.
Mehan ble olympisk mester i rugby union under OL 1920 i Antwerpen. Han var med på det amerikanske laget som vant rugby union. Det var kun to lag som deltok, USA og Frankrike. Det ble kun spilt en kamp, USA vant kampen mot Frankrike med 8-0.
Fylkesvei 3062
Frem til 2019 hadde veien betegnelsen fylkesvei 265 (Vestfold).
Darwinberberis
Darwinberberis er en plante i slekten berberis, som inngår i berberisfamilien. Darwinberberis vokser i vill tilstand i det sørlige Chile og sørvestlige Argentina. Charles Darwin var den første vestlige vitenskapsmannen som studerte planten. Dette gjorde han under reisen med HMS «Beagle» i 1835.
Darwinberberis kan ble 3–4 meter høy og har mørkt grønne, blanke blad, og har lite utpregede torner. Bladenes lengde er 12–25 mm. Blomstene er mørk gule eller oransje. Bladpryden er tett helt fra bakken og opp. Bærene er purpur-fiolette eller nesten svarte, og inntil 7 mm i diameter.
Planten er ekstra populær som hageplante i Storbritannia, men dyrkes også i Norge.
Christine Jorgensen
Christine Jorgensen (født George William Jorgensen jr.; 30. mai 1926 i The Bronx, New York, USA, død 3. mai 1989) var en profilert amerikansk transkvinne. Hun ble verdensberømt etter at hun gjennomgikk kjønnsbekreftende behandling fra mann til kvinne på Rigshospitalet i København i 1952. Hun var den første transpersonen i USA til å offentliggjøre sin endring av kjønnsidentitet.
Mo Gaffney
Mo Gaffney (født 5. november 1958) er en amerikansk skuespiller, komiker, forfatter og politisk aktivist.
Gaffney har ledet to egne TV-talkshow: Women Aloud! og The Mo Show. Hun og vennen Kathy Najimy regisserte og spilte i to off-Broadway-show, The Kathy og Mo Show: Parallel Lives og The Kathy og Mo Show: The Dark Side, som begge ble tildelt en Obie Awards. Hun hadde en rolle i sesong 4 og 5 av TV-serien Et syttitallsshow som Joanne Stupak, Bob Pinciotti sin kjæreste. Gaffney hadde en tilbakevendende rolle i Mad About You og hun hadde gjesteroller i Venner for livet. Hun hadde også en fast rolle i situasjonskomedien Absolutely Fabulous.
Fylkesvei 1844
Fylkesvei 1844 går mellom Løten prestegård og Olohusa i Løten.
Frem til 2019 hadde veien betegnelsen fylkesvei 166 (Hedmark).
Sjakk-OL 1924
Sjakk-OL 1924 (sjakkolympiaden) ble arrangert i Paris i Frankrike i 1924. Olympiaden ble spilt samtidig med Sommer-OL 1924 og har uoffisiell status som OL.
Jane Seymour (skuespiller)
Jane Seymour (født Joyce Penelope Wilhelmina Frankenberg 15. februar 1951 i Storbritannia) er en britisk skuespiller, kjent som hovedrolleinnehaver i TV-serien Dr. Quinn, Medicine Woman.
Sheryl Sandberg
Sheryl Kara Sandberg (født 28. august 1969) er en amerikansk teknologileder, filantrop og forfatter. Sandberg fungerte som chief operating officer (COO) i Meta Platforms fra 2008 til august 2022. Sandberg er grunnleggeren av LeanIn.Org.
Jane Seymour (skuespiller)
Biografi
Hun ble født som Joyce Penelope Wilhelmina Frankenberg i Hayes, Hillingdon i England som datter av John Frankenberg, en britisk lege av polsk, jødisk og tysk bakgrunn og nederlandske Mike van Trigt. Bestefaren flyktet 14 år gammel fra pogromene i Øst-Europa og slo seg ned i London. Flere av slektningene i Polen ble drept av den tyske okkupanten under andre verdenskrig. Moren satt over tre år i japansk konsentrasjonsleir i Indonesia under andre verdenskrig. Hun tok navnet Jane Seymour i en alder av 17 år.
Sheryl Sandberg
I 2008 ble hun utnevnt til COO på Facebook. I juni 2012 ble hun valgt inn som første kvinne i Facebooks styre. Som leder for selskapets reklamevirksomhet ble Sandberg anerkjent for å ha gjort selskapet lønnsomt.
Før hun begynte på Facebook som COO, var Sandberg visepresident for globalt online salg og drift hos Google. Før det fungerte Sandberg som stabssjef for USAs finansminister Lawrence Summers.
Jane Seymour (skuespiller)
Biografi
Seymour har hatt en lang karriere både innen film og TV. Den begynte i 1969 med en rolle i Richard Attenboroughs filmversjon av Oh! What a Lovely War. Ikke lenge etter giftet hun seg med Attenboroughs sønn, Michael Attenborough. Hennes første store filmrolle var som Lillian Stein, en jødisk kvinne som søkte ly fra nazistene hos en dansk, kristen familie, i krigsdramaet The Only Way fra 1970.
Sheryl Sandberg
Tidlig liv
Sandberg ble født i 1969 i Washington D.C. Sandberg er datteren til Adele Einhorn) og Joel Sandberg. Hun er den eldste av tre søsken. Faren hennes er øyelege, og moren hennes var høgskolelærer i fransk.
Da Sandberg var to år flyttet familien hennes til North Miami Beach, Florida. Hun gikk på North Miami Beach High School, hvor hun ble uteksaminert i 1987.
Sandberg begynte å studere ved Harvard College i 1987. Hun ble uteksaminert i 1991 summa cum laude og Phi Beta Kappa, med en bachelorgrad i samfunnsøkonomi. Hun ble tildelt John H. Williams-prisen for den beste avgangsstudenten i økonomi. Samtidig som hun studerte ved Harvard College, var Sandberg med å grunnlegge en organisasjon kalt Women in Economics and Government. Hun møtte også professor Lawrence Summers, som ble hennes mentor og avhandlingsrådgiver. Summers rekrutterte henne til å være hans forskningsassistent ved Verdensbanken, hvor hun jobbet i omtrent ett år med helseprosjekter i India som omhandlet spedalskhet, AIDS og blindhet.
Utmerkelser
Sandberg har flere ganger blitt rangert som en av de femti mest innflytelsesrike kvinner i næringslivet, på Forbes sin liste Most Powerful Women in Business.
Jane Seymour (skuespiller)
Biografi
Fra 1972 til 1973 spilte hun sin første store TV-rolle som Emma Callon i TV-serien Onedin-linjen. På denne tiden dukket hun også opp i en todelt miniserie, Frankenstein: The True Story. Hun var også med som Winston Churchills elskerinne Pamela Plowden i en annen av sin svigerfars filmer, Young Winston. Hun opplevde også ny og stor internasjonal oppmerksomhet som Bondpiken Solitaire i James Bond-filmen Live and Let Die.
Seymour ble skilt fra Michael Attenborough i 1973. I tiden etter skilsmissen tok hun kun to mindre TV-roller inntil hun fikk rollen som prinsesse Farah i Sinbad and the Eye of the Tiger, den tredje delen av Ray Harryhausens Sinbad-trilogi, i 1975. (Filmen ble ikke lansert før i 1977.) Gjennom resten av 1970-tallet spilte hun bare mindre TV-roller. I 1978 spilte hun Serina i Battlestar Galactica i de første to episodene av serien, men så ble hun skrevet ut av serien.
1980-tallet
I 1980 returnerte Seymour til lerretet i komedien Oh Heavenly Dog, hvor hun spilte mot Chevy Chase, og som Elise McKenna i Somewhere in Time, hvor hun spilte mot Christopher Reeve. Dette ble fulgt av hennes samspill med Tom Selleck i den mindre suksessfulle filmen Lassiter fra 1984. Til tross for dette hadde hun ingen store filmroller før i 2005.
Seymour innehadde den kvinnelige hovedrollen i den tolv episoder lange TV-serien Krig og erindring (War and Remembrance) i 1988, hvor hun spilte Natalie Henry, en amerikansk, jødisk kvinne i Europa under annen verdenskrig. TV-serien var basert på Herman Wouks romansyklus av samme navn, og ble hedret for sin troverdige og riktige framstilling av Holocaust.
I 1989, som en del av den franske revolusjonens tohundreårs-jubileum, spilte hun i en TV-filmserie kalt La révolution française (filmet både på fransk og engelsk.) Seymour spilte den franske dronningen Marie Antoinette, og hennes to barn — Kathryn og Sean — spilte dronningens barn.
1990-tallet
Seymour fortsatte med å ta en mengde roller i tv og film,blant annet som Dr. Michaela Quinn i TV-serien og filmene om Dr. Quinn, Medicine Woman (1993–2001). Gjennom denne rollen møtte hun sin nåværende ektemann, regissøren James Keach.
I 1999 fikk hun en stjerne på Hollywood Walk of Fame for sin innsats innen TV. Seymour ble utnevnt til offiser av Order of the British Empire av dronning Elizabeth II på nyttårsaften i 1999.
2000-tallet
I 2004 hadde hun flere gjesteopptredener i den amerikanske serien Smallville, hvor hun spilte rollen som Genevieve Teague, Jason Teague (Jensen Ackles) rike mor. Hun spilte også en større rolle i Law & Order.
Hun vendte tilbake til filmen igjen i 2005 i rollen som Kathleen Cleary, som var William Clearys (Christopher Walken) kone i komedien The Wedding Crashers.
I 2006 spilte Seymour en rolle i en episode av CBS' How I Met Your Mother.
Hun spilte også en rolle i en episode av Justice i 2006.
Annet
Hennes øyne har to ulike farger. Det høyre er hasselbrunt og det venstre grønt, (Heterokromi). Takket være sin mor snakker hun også flytende nederlandsk i tillegg til engelsk.
Disippel
Den siste fortolkningen er likevel alt for snever ettersom Jesus i sin samtid hadde flere grupper av disipler, men hvor de tolv utgjorde en indre krets. I den første kristne pinse, da Gud utøste sin ånd over en forsamling på 120 disipler, var også kvinner representert. Disse 120 dannet grunnlaget for den første kristne menighet. I Jesu misjonsbefaling er misjonens mål at konvertittene (de omvendte) gjøres til disipler.
Referanser
Deixeble (cristianisme) Discipel Disciple (Christianity) Hawari Discipel Učenik (kršćanstvo)
Cnemoplites
Cnemoplites er en slekt av biller som hører til familien trebukker (Cerambycidae).
Utseende
Store (30-60 millimeter), avlange, brunlige trebukker. Dekkvingene er gjerne noe lysere farget enn forkroppen. Antennene er forholdsvis spinkle og omtrent så lange som kroppen.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Slekten er utbredt i Australia.
Systematisk inndeling
Artslisten følger
Stian Herøy
Stian Herøy (født 7. februar 1971 ) er en norsk lærer og politiker (H) som fra 2015 er ordfører i Fedje kommune.
Drapsmenn
Drapsmenn (originaltittel: The Killers) er en amerikansk action-krim fra 1964 regissert av Don Siegel. Hovedrollene spilles av Lee Marvin og Angie Dickinson. Filmen er basert på en bok av Ernest Hemingway.
Handling
Charles (Marvin) og Lee (Gulager) er to profesjonelle drapsmenn som har fått i oppdrag å drepe eks-racerbil-kjøreren Johnny North (John Cassavetes) – som nå jobber som lærer på en blindeskole. Til tross for at han er advart mot de to leiemordernes hensikter gjør han ingenting for å flykte og lar seg myrde av de to. Dette er noe som plager Charlie, den eldste og meste erfarne av leiemorderne. Han og Lee bestemmer seg derfor for å lete opp folka som kjente North for finne ut hvorfor han ikke prøvde å flykte. Dette inkluderer hans mekaniker og beste venn Earl og hans elskerinne Sheila (Angie Dickinson). De to leiemorderne setter omsider bitene sammen. Han ble forelsket i Sheila som overbeviste ham om å være sjåfør for et væpnet ran som var planlagt av Sheilas kjæreste Jack Browning (Ronald Reagan). Men når Browning fant ut av forholdet mellom ham og Sheila førte ranet galt avsted.
Om filmen
Dette var den siste spillefilmen som Ronald Reagan medvirket i før han gikk inn in politikken.
Søre Hellstugutinden
Søre Hellstugutinden er et fjell i Jotunheimen i Lom kommune i Innlandet. Det har en høyde på 2 189 meter over havet og er nr 61 på listen over fjell i Norge med en primærfaktor på minst 50 meter.
Tinden ble første gang besteget av Ferdinand Schjelderup den 9. august 1906.
Informasjonsgjenfinning
Informasjonsgjenfinning er et bredt forskningsfelt innen datavitenskap som fokuserer på å gi brukere tilgang på informasjon de søker. Det dreier seg om representasjon, lagring, organisering og tilgang til informasjonselementer, med utgangspunkt i et brukerbehov.
Historie
I århundrer har indekser blitt laget for hånd for å gjøre et søk raskt i en samling av dokumenter. Disse indeksene er grunnlaget for all moderne informasjonsgjenfinning. Disse var håndkonstruert og inndelt etter kategori og tema i teksten. Fremveksten av datamaskiner gjorde det mulig å gjøre en slik indeksering automatisk. Biblioteker var de første til å ta i bruk system for informasjonsgjenfinning. Disse var opprinnelig utviklet av universiteter og siden av kommersielle selskaper. Ved oppfinnelsen av internett gikk dette fra å være et snevert fagfelt for spesielt interesserte til å bli en teknologi med en meget sentral plass i moderne liv.
Modeller
Modellering i et IG-system er en kompleks prosess som brukes til å produsere en rangeringsfunksjon. Denne prosessen består av to steg:
Boolskmodell/Sett-teori
I en boolsk modell for IG, representeres et dokument ved om de inneholder et søketerm eller ikke. Det tar altså ikke høyde for frekvensen av forekomster i et dokument. Et svarsett til et søk vil dermed være unionen av alle dokumenter som inneholder alle søketermene. Et slikt søk kan også modifiseres ved bruk av andre boolske operatorer som OR(Eller) og NOT(Ikke). Boolske spørringer regnes som vanskelig for brukere å utføre. Fordelen med en slik modell er den rene formaliseringen. Enten inneholder et dokument søkeordet, eller så gjør den det ikke. Ved et slikt søk finnes det ingen måte å rangere resultatene, da alle dokumenter som oppfyller kravet vil returneres. Dette fører til vanskeligheter ved at enkle søk kan returnere alt for mange resultater i vilkårlig rekkefølge, og at et for restriktivt søk returnerer for få relevante dokumenter.
Utvidelser av denne modellen er en Fuzzy modell, Extended Boolean og Set-based modell.
Vektormodell/Algebraiskmodell
Et dokument representeres på denne måten som en vektor i n-dimensjonalt rom i henhold til vektingen av de ulike termene. Dette åpner for, i motsetning til den boolske modellen for delvis treff på søkefrasen. Dette gjøres ved at man regner ut grad av likhet, som er en verdi som beskriver avstanden mellom en vektor som representerer et dokument og en vektor som representerer søket. Dette gjør at et delvis treff også vil returneres, men denne vil rangeres lavere enn et mer direkte treff.
Utvidelser av denne modellen er Generalized vector, Latent Semantic Networks og Neurale nettverk.
Probabilistisk modell
En probabilistisk modell er en familie av modeller som baserer seg på statistikk og sannsynlighet. Utgangspunktet for en slik modell er en antagelse om at det eksisterer et sett som kun består av dokumenter som er relevante for en bruker gitt en spesifikk søkefrase. Dette kalles et ideal-sett. Gitt en beskrivelse av et slikt ideal-sett vil vi dermed kunne returnere relevante dokumenter. Dette foregår ved at systemet først gjetter på hva som er et korrekt returnert sett, for så å forbedre søket gradvis ved hjelp av tilbakemelding fra brukeren.
Utvidelser av denne modellen er BM25, Language Models, Divergence from Randomness og Bayesiske nettverk.